లిస్బన్
లిస్బన్ (; ) పోర్చుగల్ యొక్క రాజధాని మరియు పోర్చుగల్ లో ఉన్న వాటిలో అతి పెద్ద నగరము, దీని యొక్క పరిపాలన సరిహద్దులు మరియు దీనికి చెందిన భూవిస్తీర్ణములో 564,657 మంది జనాభా ఉన్నారు. లిస్బన్ యొక్క నగర ప్రాంతము దాని యొక్క పరిపాలనా సరిహద్దులను దాటి, 2.4 మిలియన్ల జనాభాతో, , వైశాల్యం ఉన్న ప్రదేశములో యురోపియన్ యూనియన్ లోనే చాలా పేరు పొందిన నగర ప్రాంతములలో 12వ దానిగా ఉంది. దాదాపు 2,831,000 మంది ప్రజలు లిస్బన్ పురపాలక సంస్థ (ఇది దాదాపు దేశము మొత్తము జనాభాలో 27% మందిని కలిగి ఉంది)లో నివసిస్తున్నారు మరియు 3.34 మిలియన్ల ప్రజలు లిస్బన్ పురపాలక సంస్థ యొక్క మహానగరములో నివసిస్తున్నారు (ఇందులో లియారా నుండి సెటుబాల్ వరకు నగరములు ఉన్నాయి). లిస్బన్ ఐరోపాలో ఉన్న పెద్ద పాశ్చాత్య నగరము, మరియు ఇది పాశ్చాత్య ముఖ్య పట్టణము. అది అట్లాంటిక్ మహాసముద్రము మరియు టాగస్ నదుల పై ఉన్న పశ్చిమ అయిబెరియాన్ ద్వీపకల్పములో మరియు ఆఫ్రికాలోని కేప్ స్పార్టెల్ కు వాయువ్య దిశలో ఉంది.
డల్లాస్
డల్లాస్ నగరం డల్లాస్ జిల్లా (కౌంటీ) యొక్క నియోజక వర్గం. ఈ నగరం చుట్టు పక్కల పరిసరాలలో ఉన్న కోలిన్, డెంటన్, కౌఫ్‌మాన్ మరియు రాక్‌వెల్ ప్రాంతాలను కలుపుకుంటూ విస్తరించింది. "యునైటెడ్ స్టేట్స్ సెన్సస్ బ్యూరో" వివరణ అనుసరించి నగర భూభాగం 342.5 చదరపు మైళ్ళు.జల భాగం 42.5 చదరపు మైళ్ళు.
డల్లాస్ మరియు దాని పరిసర ప్రాంతాలు చాలావరకు చదునైన ప్రదేశమే. భూభాగం ఎత్తు పల్లాలు సముద్ర మట్టానికి 450 నుండి 550 అడుగుల (150-180 మీటర్ల) మధ్య ఉంటుంది. నగరానికి పడమటి వైపు ఉత్తర దక్షిణ సరహద్దులను కలుపుతూ 200 అడుగుల ఎత్తులో ఆస్టిన్ చాక్ అనబడే సున్నపురాతి పొరలు ఉంటాయి.
దక్షిణ సరిహద్దులో ట్రింటీ నది ప్రవహిస్తుంటుంది.
సాధారణంగా ప్రంపంచమంతా ఉన్నట్లుగానే జలవనరుల ఆధారితంగానే డల్లాస్ నగరనిర్మాణం జరిగింది. ట్రినిటీ నది తెల్లరాళ్ళను దాటుతున్న ప్రాంతంలో ఈ నగరం స్థాపించబడింది. ఈ నదిని ఈ ప్రాంతంలో దాటటం సులువు కనుక పడవలు మరియు వంతెనలు లేని సమయంలో వ్యాగన్లు దాటటానికి ఈ ప్రాంతం అనువుగా ఉండేది. ఈ నది జలమార్గంగా ఉపయోగపడలేదు. ఈ నది నగర మూలం (డౌన్ టౌన్) ఉత్తర ప్రాంతం నుండి దక్షిణ డల్లాస్, ప్లెసెన్ట్ గ్రోవ్ మీదుగా హ్యూస్టన్ వైపు ప్రవహిస్తూ ఉంటుంది. ఈ నదికి ఇరువైపులా 50 అడుగుల ఎత్తైన మట్టి గోడలను నిర్మించి నగరాన్ని వరదల నుండి రక్షించే ప్రయత్నం చేస్తున్నారు. ప్రజల దీర్ఘ కాలిక కోరికపై ఈ నదిని అందంగా రూపు దిద్ది ప్రజలకు విహార కేంద్రంగా రూపొందించాలని ప్రభుత్వంచే ప్రతిష్ఠాత్మకమైన "ట్రినిటీ రివర్ ప్రాజెక్ట్" నిర్మాణం చేపట్టబడింది. అది 2000లలో ప్రారంభించబడి 2010 కంతా పూర్తిచేయాలని ప్రణాళిక చేయబడింది. నదీ ప్రాంతంలో ఉద్యానవనాలు, సరస్సులు మరియు ప్రయాణ వసతుల అభివృద్ధి చేసి వినోద విహార కేంద్రంగా మార్చాలని ప్రత్నిస్తున్నారు. ఈ ప్రణాళిక కోసం ఉపయోగించబడే ప్రదేశం పొడవు నదీతీరం వెంట 20 మైళ్ళు. అంటే నగరాన్ని ఆనుకుని ఉన్న నదీ తీరమంతా ఉంటుంది. ఈ ప్రణాళీక కోసం 44,000 ఎకరాల స్థలం ఉపయోగించబడుతుంది. పచ్చదనానికి ఉపయోగించబడే ప్రదేశం 10,000 ఎకరాలు. ఈ ప్రణాళిక పూర్తయ్యే సమయానికి ఇది నగర ప్రాంతంలో రూపు దిద్దుకున్న బృహత్తర ఉద్యానవన ప్రాంతంగా మారుతుందని అంచనా.